Trelis/gawiki huggingface dataset:
An tOspidéal Náisiúnta Máithreachais. Ospidéal máithreachais i mBaile Átha Cliath na hÉireann é An tOspidéal Náisiúnta Máithreachais. Tá sé nasctha le COBÁC. Tá sé lonnaithe ar Sráid Holais i lár na cathrach i mBÁC a 2. Tagann thart fá 10,000 leanbh ar an saol ann chuile bhliain. Cuirtear cúram cuimsitheach ard-caighdeánach do mhná torach agus linbh nua beirthe ar fáil ann. Anuas ar sin tá rannóigí paiteolaíochta agus raideolaíochta nua-aimsire acu.
Bhí na dochtúirí Peter Boylan, Declan Keane agus Mike Robson mar mháistreacha air ó 1991 i leith. Ansin bhí an chéad mháistir baineann ar ospidéal máithreachais Rhona Mahony i bhfeidhil. Chríochnaigh sí a téarma ag deireadh na bliana 2018. Thosaigh Shane Higgins mar mháistir ar an gcéad lá de mhí Eanáir 2019.
An tOspidéal Ríoga, Domhnach Broc. Ospidéal i mBaile Átha Cliath na hÉireann é An tOspidéal Ríoga, Domhnach Broc atá lonnaithe i nDomhnach Broc. Bunaíodh an t-ospidéal sa bhliain 1743. Cuireann sé seirbhís ar fáil do sheanóirí, go háirithe. Tá sé nasctha le COBÁC.
Ospidéal Ginearálta Thulach Mhór. Ospidéal ginearálta oiliúna in Uíbh Fhailí na hÉireann é Ospidéal Ginearálta Thulach Mhór ("An t-Ospidéal Réigiúnach Lár-Tíre" uaireanta) a chuireann seirbhís leighis ar fáil don chontae agus don cheantar máguaird. Otharlann ghinearálta atá ann atá lonnaithe ar Shráid Eccles agus clúdaíonn an t-ospidéal roinnt sainréimsí éagsúla. Tá 1000 daoine ag obair san ospidéal agus in oifigí FSS. Is iad Timpiste &amp; Éigeandáil, Ainéistéitic, Cairdeolaíocht, Míochaine Ghinearálta, Máinliacht Ghinearálta, Gínéiceolaíocht, Cnáimhseachas, Ainéistéise Péidiatraic, Péidiatraic agus Paiteolaíocht na speisialtachtaí atá san ospidéal.
Ospidéal Naomh Micheál. Ospidéal oiliúna i mBaile Átha Cliath na hÉireann é Ospidéal Naomh Micheál a chuireann seirbhís leighis ar fáil don chontae agus don cheantar máguaird. Otharlann ghinearálta atá ann atá lonnaithe i nDún Laoghaire agus clúdaíonn an t-ospidéal roinnt sainréimsí éagsúla. Tá an t-ospidéal nasctha le COBÁC mar ospidéal oiliúna.
Elaine, Victoria. Baile beag de chuid Victoria na hAstráile is ea Elaine agus é suite in aice Mhórbhóthar na Lárcheantar (Midland Highway) idir Ballarat agus Geelong.
De réir dhaonáireamh Astrálach na bliana 2006 bhí 677 duine ina gcónaí in Elaine agus ina thimpeall. Labhraíodh 638 duine Béarla sa bhaile, agus bhí lucht labhartha teangacha eile mar a leanas: Gearmáinis 7, Ollainnis 5, Seicis 5, Polainnis 4. Cuid de sheanchríocha na Wathaurong, pobal Bundúchasach an réigiúin, is ea Elaine, agus sa bhliain 2006 ba de shliocht Bundúchasach 1.6% den phobal áitiúil. 
Tá feirmeacha caorach timpeall an tsráidbhaile ar an machaire mór. Baineann Elaine le Cúige na mBrúchtanna Nua ("Newer Volcanics Province"), réigiún atá ag síneadh ó Melbourne siar go dtí Portland. Níorbh fhada formhór na mbolcán beo, ach líon an laibhe na gleannta. Níl aon bholcáin bheo le fáil sa réigiún le timpeall fiche míle bliain.
Sheasadh traein phaisinéirí ag Elaine tar éis gur osclaíodh an t-iarnród Geelong-Ballarat sa bhliain 1862, ach inniu níl ann ach traenacha earraí agus arbhair. 
D'oscail Oifig an Phoist ann ar 1 Márta 1859 mar Mount Doran agus tugadh Elaine uirthi sa bhliain 1872. Ar 14 Aibreán 1873 osclaíodh Oifig Poist Stáisiún Iarnróid Elaine. Sa bhliain 1877 tugadh Elaine ar an oifig úd agus tugadh Mount Doran arís ar an tseanoifig.
Mainistir.
Tá mainistir Cheartchreidmheach Sheirbiach in aice le hElaine a bhfuil cúigear manach agus beirt bhan rialta ann. Tá neart íocón ann agus iarsmaí naofa, agus íocón de Mhuire san áireamh a luaitear míorúiltí leis. Táthar ag brath ar na ballaí a mhaisiú le freascónna. Bíonn tarraingt daoine ar an áit as gach cearn laethanta féile.
951 Gaspra. Is astaróideach den chineál-S é 951 Gaspra a fhithiseann go han-dlúth le himeall inmheánach an phríomh-chreasa astaróidigh. Ba é an chéad astaróideach riamh a raibh dlúth-teagmháil déanta leis, nuair a thug an spásárthaí Galileo cuairt air, agus é ar a bhealach chuig Iúpatar an 29 Deireadh Fómhair 1991.
Ceantar na soilse dearga. Is éard is ceantar na soilse dearga (nó ball striapachais uaireanta) ann ná limistéar uirbeach ina bhfuil comhchruinniú de ghnóthaí striapachais agus ghnéasdírithe, ar nós siopaí gnéis, nochtchlubanna, amharclanna do dhaoine fásta, is araile. Eascraíonn an téarma as na lampaí dearga a d'úsáidtí mar chomharthaí drúthlainne, agus atá in úsáid go dtí an lá atá inniu ann.
Barrys Reef, Victoria. Baile beag de chuid Victoria na hAstráile is ea Barrys Reef. Mianadóirí óir a bhunaigh é, agus thugtaí Bayup air. Níl aon staitisticí ag baint leis i ndaonáireamh Astrálach na bliana 2006.
Stair.
Na Wathaurong, pobal Bundúchasach, a bhí ina gcónaí sa taobh sin tíre roimh theacht na nEorpach, ach bhí siad ruaigthe, is dócha, faoi sheascaidí an 19ú haois, agus an-díobháil déanta ag an ól, ag galracha nua agus ag an lámh láidir dóibh. 
Thosaigh ruathar óir sa cheantar sa bhliain 1855. Mianadóireacht ghlárach a bhí ar siúl ar dtús, agus timpeall 4,000 mianadóir le fáil ann, idir Eorpaigh agus Shínigh. Sé theach tábhairne a bhí ann tráth. 
I gceann tamaill thosaigh daoine ag obair ar shíoga grianchloiche. Rinneadh suirbhéireacht ar cheann acu (Trewhella nó Barry's) agus dá bhrí sin bunaíodh Bayup, áit ar tugadh Barrys Reef uirthi ina dhiaidh sin. Lagaigh an mhianadóireacht sa chuid is mó den cheantar de réir a chéile, ach faoin mbliain 1874 bhí sráidbhaile mór in aice mhianaigh Barrys Reef agus bhí mórán fear ar fostú ag an Sultan Company. Ach tháinig meath ar an gcomhlacht seo féin: bhí mianadóirí ag imeacht, bhí comhlachtaí eile ag díol a gcuid gléasra, agus dhún an Sultan Company go tobann, rud a d'fhág mórán gan obair. Sa bhliain 1879 tháinig tuile thréan anuas an Lerderderg, ag crochadh léi rothaí uisce agus rudaí eile agus ag déanamh dochair do na droichid. Tháinig feabhas éigin ar an scéal sna hochtóidí, ach lagaigh cúrsaí arís agus scaip na mianadóirí in éineacht lena dteaghlaigh.
Féach freisin.
Flett, J., "The History of Gold Discovery in Victoria", Poppet Head Press,
Melbourne, 1976
Hipir-réalachas (péinteáil). Is éard is hipirréalachas ann ná seánra de phéintéireacht agus dealbhóireacht garchosúil le grianghraf ardtaifigh, ard-réiteach. Meastar gur forás ar an bhfótairéalachas é an hipirréalachas toisc na modhanna a úsáidtear le haghaidh na bpictiúr nó na ndealbh a chruthú.
Úsáidtear an téarma go príomha mar thagairt don ghluaiseacht ealaíne neamhspleách agus stíl ealaíne sna Stáit Aontaithe agus san Eoraip a forbraíodh ón na 2000í luatha.
Harper Lee. Scríbhneoir Meiriceánach í Harper Lee (fíorainm: "Nelle Harper Lee") a rugadh i Monroeville, Alabama ar an 28 Aibreán 1926. Bhásaigh sí ar an 19 Feabhra 2016.
Ní raibh ach aon leabhar amháin foilsithe aici, is é sin, an t-úrscéal "To Kill a Mockingbird", a thabhaigh Duais Pulitzer di sa bhliain 1961. Ciníochas i nDeisceart na Stát Aontaithe is ábhar don scéal. 
Chuidigh Lee lena seanchara Truman Capote agus é ag bailiú eolais le haghaidh a úrscéil fhíricbhunaithe "In Cold Blood".
Ultimate. Is spórt foirne a imrítear le diosca eitilte (nó "frisbee") é Ultimate (nó sárfhriosbaí). Chruthaigh grúpa mac léinn in Ardscoil Columbia i Maplewood, Nua-Gheirsí an spórt sa bhliain 1968. Cé gur spórt traidisiúnta é ó thaobh riachtanas lúthchleasaíochta, níl sé cosúil le spóirt eile toisc nach bhfuil réiteoirí ann go ginearálta, fiú ag na leibhéil iomaíochta is airde. Ina ionad sin, braitheann Ultimate ar chothrom na Féinne agus cóimheas idir na himreoirí, coincheap bunúsach ar thug seanfhondúirí an spóirt "The Spirit of the Game" air.
Scóráiltear pointí tríd an diosca a chur ar aghaidh chuig comhimreoirí i gcrios deiridh na foirne eile. Rialacha bunúsacha eile ná nach féidir le himreoir céimeanna a thabhairt agus an diosca ina sheilbh, agus tarlaíonn aistriú seilbhe tar éis pas a bhuaileann an talamh, a théann as an imirt, nó a sciobann an fhoireann eile.
Is trádmharc cláraithe de chuid an chomhlachta Wham-O é an téarma "Frisbee", agus dá bhrí sin seachnaítear an t-ainm “Ultimate Frisbee” (agus fiú “sárfhriosbaí” i nGaeilge), cé go bhfuil sé fós in úsáid choitianta neamhfhoirmeálta.
Ultimate in Éirinn.
Tá an spórt ag fás go tapa in Éirinn, leis na mílte duine á imirt timpeall na tíre. Bhain foireann náisiúnta sinsear na mban Craobhchomórtas na hEorpa sa bhliain 2019, agus eagraíodh fáiltiú don fhoireann ina dhiaidh sin in Áras an Uachtaráin leis an Uachtarán Mícheál D. Ó hUigínn.
Tá foireann lán-Ghaeilge amháin in Éirinn, darb ainm “Plámás”.
Millbrook, Victoria. Ceantar tuaithe in Victoria na hAstráile is ea Millbrook agus é nócha ciliméadar soir ó thuaidh de Melbourne. Thugtaí "Moorabool" air ach athraíodh é toisc go raibh an t-ainm céanna ar cheantar in aice le Geelong. Roghnaíodh an t-ainm "Millbrook" toisc gur thóg Matthew Butterly muileann plúir ar bhruach abhainn an Moorabool Thiar 
Tá an seanbhóthar mór idir Melbourne agus Ballarat ag rith tríd, bóthar a thugadh na mianadóirí go dtí órcheantar Ballarat sna 1850í. Talamh droimneach atá ann, é measartha crannach fós agus an Moorabool Thiar, abhainn chaol, ag rith tríd. Is é an áit is airde sa cheantar an Cnoc Dubh ("Black Hill"). D'fhág na hÉireannaigh lorg ar leith ar an gceantar. 
De réir dhaonáireamh na bliana 2011 bhí 359 duine ina gcónaí ann (seachas 550 sa bhliain 2006). 
Stair.
An stair chéanna, mórán, atá ag Millbrook agus ag na ceantair máguaird, Ballan, Wallace agus Gordon. Na Wathaurong, pobal Bundúchasach, a bhí ina gcónaí sa taobh tíre sin nuair a cuireadh réimsí caorach ar bun sa limistéar sa bhliain 1838. Chuaigh mórán Bundúchasach ag obair ar na réimsí sin, ach rinne galracha nua, ól agus achrann dochar mór dóibh agus tháinig scaipeadh orthu sa dara leath den 19ú haois. Tá a gcuid déantúsán le fáil ann fós, ach níl aon duine dá sliocht ina chónaí sa cheantar anois. 
Bhí fiadhúlra dúchasach flúirseach go leor ag an am ar fud an limistéir a mbaineann Millbrook leis, agus tá cuid de (ar nós kóálanna, pasam agus paraicítí) le fáil ann fós. Ar theacht na nEorpach d'imigh cuid eile in éag de dheasca seilge agus scrios gnáthóige. Orthu sin bhí cangurúnna, lucha léimneacha, diongónna, bandacúit, cait dhúchasacha, crotacha, colúir agus a lán pearóidí. 
Fuair a lán feirmeoirí beaga (roghnóirí talún no "selectors") gabháltais sa cheantar de bharr Acht Talún Duffy in 1862, reachtaíocht a lig dóibh talamh Corónach a cheannach ar £1 an t-acra. Tá ithir mhéith bholcánach ar fud an cheantair agus í an-oiriúnach do phrátaí agus d'arbhar. 
Na hÉireannaigh.
Lonnaigh a lán Éireannach sa cheantar de bharr Acht Talún Duffy agus sna ceantair máguaird. B’as Contae an Chláir do chuid acu agus as deisceart Thiobraid Árann do chuid eile, agus ní dóichí rud ná go raibh Gaeilge go leor acu. Ar na daoine úd bhí Muintir Riain, Muintir Shúilleabháin, Muintir Mhig Uiginn agus teaghlaigh eile. 
Bhí baint ag an nGaeilge le stair an cheantair fiú sa fichiú haois maidir le caomhnú leabhar agus saothrú liteartha.
Iarnród.
Tá seaniarnród Ballarat ag rith tríd an gceantar, cé gur dúnadh an stáisiún áitiúil agus ceithre cinn is tríocha eile ar 4 Deireadh Fómhair 1981 mar chuid d'amchlár nua do phaisinéirí tuaithe. Bhaintí feidhm mhór as an seantaobhlach maidir le barraí agus beithígh. Tógadh iarnród nua idir Melbourne agus Ballarat a raibh cuid de ag rith trí Millbrook, agus thosaigh seirbhís mhórluais ar 22 Nollaig 2005.
Oifig an phoist.
Athraíodh ainm na hoifige poist ó Moorabool Creek PO go Millbrook PO ar 1 Lúnasa 1879, agus dúnadh an oifig ar 31 Iúil 1985. Níor bunaíodh sráidbhaile riamh in Millbrook mar a tharla in áiteanna eile.
Féach freisin.
ÁÁ
Balliang, Victoria. Ceantar in Victoria na hAstráile is ea Balliang agus é suite in oirdheisceart Shír Moorabool, 54 ciliméadar ó Melbourne, príomhchathair an Stáit. De réir dhaonáireamh na bliana 2006 bhí 233 duine ina gcónaí ann. Rugadh ceithre dhuine dhéag acu i Sasana, naonúr sa Nua-Shéalainn, triúr san Fhidsí, triúr sa tSlóivéin agus triúr san Ostair. Ní raibh aon Bhundúchasaigh ina gcónaí ann, cé gurbh iad na Wathaurong, pobal Bundúchasach, a bhí ann roimh theacht na nEorpach. 
Ainmníodh an áit as teach in Geelong ar le Foster Fyans, coimisinéir tailte corónach, é. Deirtear gur ainmníodh an teach as Balliang (Ballyang), Bundúchasach a bhí ar fostú ag Fyans.
Osclaíodh oifig poist ann ar 23 Bealtaine 1908 agus dhún sí sa bhliain 1968.
Féach freisin.
"Balliang: 90 years of settlement 1908-1998". Balliang, Victoria: Back to Balliang Committee 1998.
Chester Bennington. Ba cheoltóir agus aisteoir Meiriceánach é Chester Bennington a rugadh ar 20 Márta 1976 in Phoenix, Arizona. Bhí sé ina bhall de Linkin Park ó 2000 amach. Tharraing an banna clú idirnáisiúnta orthu féin lena chéad albam, "Hybrid Theory," sa bhliain 2000. 
Saol.
D'fhreastail Bennington ar Greenway High School agus chónaigh sé i gCalifornia. 
Chuir Bennington lámh ina bhás féin ar 20 Iúil 2017, in aois 41 dó. Thángthas an bhean tí air agus é crochta ina sheomra leaba. Pósta dhá uair, bhí seisear clainne aige (aon leanbh amháin uchtaithe) le triúr ban.
Mike Shinoda. Is ceoltóir agus ealaíontóir Meiriceánach é Mike Kenji "Mike" Shinoda (a rugadh 11 Feabhra 1977).
Is ball den bhanna ceoil Linkin Park é. Rugadh agus tógadh é in Agoura Hills, California, fo-bhaile de chuid Los Angeles. Is de shliocht Sheapánach é ar thaobh a athar.
Rinne Shinoda staidéar ar an dearadh agus ar an léiriú ag an Art Center College of Design i Pasadena. D'oibrigh sé mar ríomhdhearthóir léirithe agus is ealaíontóir go fóill é. Déanann Shinoda agus Joe Hahn, ball eile de Linkin Park, an obair ealaíne ar fad don bhanna ceoil sin.
Donald Duck. Carachtar ficseanúil is ea Donald Duck, a cruthaíodh sa bhliain 1934. Caitheann sé éadaí seoltóra agus cuachóige dearg nó dubh. 
Stair.
Chonacthas é ar an teilifís don chéad uair i "The Wise Little Hen" sa bhliain 1934. 
Tréithe.
Tá Donald Duck an-leisciúil. Is iomaí na línte mhaithe ag Donald, mar shampla "cad é an tuairim mhór " agus " Oh buachaill, oh buachaill, oh buachaill "
Tá uncail Donald an ceanndána ach tá sé i bhfeidhm freisin.
Green Day. Is banna ceoil Meiriceánach é Green Day. Tháinig an banna le chéile sa bhliain 1987. Tá triúr duine sa bhanna; an giotáraí agus an t-amhránaí Billie Joe Armstrong, an dordóir Mike Dirnt, agus an drumadóir Tre Cool. Ba bhall den bhanna é John Kiffmeyer, ach d'fhág sé an banna sa bhliain 1990 roimh taifeadadh an dara albaim acu "Kerplunk". 
Green Day ar a dtugtar ar dtús mar "Sweet Children. "Scaoileadh a chéad albam (1039 Smoothed Out Slappy Hours) i 1990. An t-albam "Kerplunk" luath ina dhiaidh sin i 1992, Agus i 1994 tháinig "Dookie". Bhí Dookie an bhanna rath is mó ag an bpointe sin, le amhráin ar nós Longview, Basket Case, agus When I Come Around. Faoi dheireadh, bheadh ​​an banna a fháil Laochra idirnáisiúnta le albam mar shampla "American Idiot" agus "21st Century Breakdown." Leanann an banna a imirt inniu, agus tá scaoileadh le déanaí 3 albam ainmnithe "Uno!" "Dos!" agus "Tre!" Chomh maith le albam taispeána ar a dtugtar "Demolicious".
Simon Cowell. Is léiritheoir ceoil agus pearsa theilifíse é Simon Phillip Cowell a rugadh ar 7 Deireadh Fómhair, 1959. Ba bhreitheamh é ar an gclár teilifíse "The X-Factor" a chuir sé tús leis sa bhliain 2004. Tá cónaí air in Beverly Hills, California, faoi láthair.
Tá clú air as an mbealach borb a gcuireann sé locht ar na hiomaitheoirí ar "The X-Factor".
Óige Simon Cowell.
Rugadh Cowell in Lambeth, i Londain Shasana agus tógadh é in Elstree, Hertfordshire. Bhíodh a mháthair, Julie Brett (née Josie Dalglish), ina damhsóir bailé, agus feidhmeannach i dtionscal an cheoil ab ea a athair, Eric Selig Phillip Cowell, Sr. (1918–1999). Bhí lámh aige seo le forbairt gníomhaireachtaí eastáit chomh maith. Ba de shliocht Sasanach a mháthair agus de shliocht Polannach a athair. Críostaithe iad muintir a mháthar agus ba Ghiúdaigh iad formhór a shinsear Pholannach, cé nár labhair athair Simon lena chlann faoi ariamh. Tá deatháir níos óige ag Simon Cowell, chomh maith le triúr leasdeartháireacha agus leasdeirfiúr amháin.
D'fhreastail Cowell agus a dheartháir ar Radlett Preparatory School agus ar Dover College, scoil neamhspleách. D'imigh sé i ndiaidh na scrúdaithe leibhéil O a dhéanamh. Rinne sé staidéar ar an mBéarla agus ar an litríocht agus bhain sé GCE amach in socheolaíocht. Bhain sé GCE eile in socheolaíocht in Windsor Technical College. In aois a sheacht mbliana déag bhí sé ag siúl amach le Paula Hamilton, mainicín. Ghlac Cowell roinnt post ag scamhadh geatairí do dhaoine—mar theachtaire le linn déanamh an scannáin úd de chuid Stanley Kubrick, "The Shining", mar shampla—ach níor réitigh sé go maith lena chuid comhghleacaithe agus maor. Sa deireadh d'éirigh lena athair post a fháil dó i seomra an phoist ag EMI Music Publishing, mar a raibh a athair ina fheidhmeannach ag an am.
David de Gea. Is imreoir sacair é David de Gea Quintana (rugadh 7 Samhain 1990 i Maidrid sa Spáinn). Cúl báire atá ann, agus é ag imirt faoi láthair le Manchester United. Thosaigh sé ag imirt nuair nach raibh sé ach aon bhliain déag d'aois. Imríonn sé d'fhoireann náisiúnta na Spáinne. D'fhag sé Manchester United i samhradh na bliana 2023.
Jack Wilshere. Is imreoir sacair é Jack Andrew Garry Wilshere (rugadh 1 Eanáir 1992). As Stevenage é. Sa bhliain 2016, bhí sé ag imirt mar imreoir lár páirce le Bournemouth, ar iasacht ó West Ham United F.C..
D'imir Wilshere an chéad am le Arsenal F.C. i 2008 in aghaidh Blackburn Rovers. Chaith sé uimhir a 19 sa chluiche sin. Shínigh sé conradh gairmiúil le Arsenal F.C. i mí Eanáir 2009. Chuaigh sé ar iasacht go dtí Bolton Wanderers in Eanáir 2010. 
D'imir Wilshere a chéad chluiche le Sasana i Lúnasa 2010. Bhuaigh sé "PFA Young Player of the Year" 2010-11.
2018 sign West Ham United F.C..
Liam Lawrence. Is imreoir sacair é Liam Lawrence (a rugadh ar an 13 Nollaig 1981), atá ag imirt faoi láthair le PAOK sa Ghréig, agus le foireann idirnáisiúnta Phoblacht na hÉireann.
Rugadh Liam Lawrence i Retford, Nottinghamshire sa bhliain 1981. Thosaigh sé ag imirt peile nuair a bhí sé seacht mbliana d'aois leis an bhfoireann Babworth Rovers agus thosaigh sé ag imirt le Mansfield sa bhliain 1996.
Fuair sé a chéad chúl idirnáisiúnta nuair a bhí Éirinn ag imirt in aghaidh na hAfraice Theas. Sa bhliain 1999 thosaigh sé ag imirt leis an bhfoireann Mansfield. Agus é ag imirt le Mansfield tháinig sé os comhair súile Sunderland. Sa bhliain 2004 bhog sé go Sunderland agus Mick McCarthy ina bhainisteoir ar an gclub. Ní raibh sé róshásta ann, áfach, mar sin chuaigh sé go dtí Stoke City. Bhí sé ann ar feadh trí bliana agus sa samhradh 2010 chuaigh sé ar aghaidh go dtí Portsmouth. Thit Portsmouth as a chéile de bharr fadhbanna airgeadais agus bhog sé ar iasacht go Cardiff City. Sa bhliain 2012 bhog sé go dtí PAOK chun imirt sa tsraith Gréagach.
Carmelo Anthony. Cispheileadóir is ea Carmelo Kiyan Anthony ("Melo" uaireanta) a rugadh i Nua-Eabhrac SAM sa bhliain 1984.
Rugadh é ar an 29 Bealtaine 1984, sna "Red Hook Projects" in Brooklyn. Is duine gorm é (athair Portó Ríceach aige). Tá "Melo" air mar leasainm. Chuaigh sé go dtí Baltimore nuair a bhí sé ocht mbliana d'aois. Fuair a athair bás nuair a bhí Anthony dhá bhliain d'aois. 
D'fhreastail sé ar Ollscoil Syracuse agus d'imir sé cispheil leis an bhfoireann Orangemen. 
Ag tosnú ar an 29 Deireadh Fómhar 2003, d'imir sé cispheil leis na Denver Nuggets (NBA Draft). D'imir sé leis na Denver Nuggets ar feadh ocht mbliana. 
Sa bhliain 2011, chuaigh sé leis na New York Knicks. Tar tréimhsí ag imirt le foirne in Oklahoma agus Texas, thosaigh sé ag imirt leis na Portland Trail Blazers sa bhliain 2019.
Bhain sé bonn cré-umha amach sna Cluichí Oilimpeacha sa bhliain 2004, agus bonn óir le foireann SAM sna blianta 2008, 2012 agus 2016.
Saol pearsanta.
Phós sé Alani "La La" Vasquez sa bhliain 2003. Tá cónaí orthu in Portland, Oregon.
Jonathan Sexton. Imreoir rugbaí Éireannach is ea Jonathan Sexton a rugadh ar 11 Iúil 1985 i mBaile Átha Cliath. Imríonn sé le Cúige Laighean agus foireann na hÉirinn. Is mac dearthár é le Willie Sexton, iarimreoir le foireann rugbaí Chúige Mumhan agus na hÉireann.
Leon Ó Broin. Ba státseirbhíseach agus údar é Leon Ó Broin (10 Samhain 1902 – 26 Feabhra 1990) a d'aistrigh an leabhar clúiteach de chuid H. G. Wells, "Cogadh na Reann" sa bhliain 1935. Tháinig "An Oíche úd i mBeithil - dráma aoin mhíre" óna pheann sa bhliain 1949 agus "Comhcheilg sa Chaisleán" sa bhliain 1963. Scríobh sé freisin "An Maidíneach" sa bhliain 1971 faoi Risteard Roibeard Ó Maidín a mhair idir 1798-1886 agus a scríobh stair na nÉireannach Aontaithe.
Diúcacht na Sacsaine. Ba cheantair treibhe nó "Stammesherzogtum" í Diúcacht mheánaoiseach Chairilínseach na Sacsaine ón Luath Mheánaois, a chlúdaíonn an chuid is mó de Thuaisceart na Gearmáine. Chlúdaigh sí achar na stát Gearmánach nua-aimseartha Bremen, Hamburg, An tSacsain Íochtarach, Tuaisceart na Réine agus an Viostfáil, agus an tSacsain-Anhalt agus an chuid is mó de Schleswig-Holstein. Bhí an fearann Mecklenburg-Vorpommern i seilbh Dhiúc Heinrich an Leon.
Liosta monarcaí na Gearmáine. Liostaíonn an t-airteagal seo monarcaí na Gearmáine, iad siúd a rialaigh na críocha i Lár na hEorpa ina labhraítí an Ghearmáinis ó chruthú Ríocht na nOir-Fhrancach (Ríocht Lughaidh) sa bhliain 843 go dtí deireadh Impireacht na Gearmáine sa bhliain 1918. Áiríonn sé freisin cinnirí Chónaidhmeanna éagsúla na Gearmáine tar éis titim na hImpireachta Naofa Rómhánaí, sa bhliain 1806.
Tá an caidreamh idir an teideal "rí" agus "impire" sa cheantar ar a dtugtar an Ghearmáin sa lá atá inniu ann díreach chomh casta le stair agus struchtúr na hImpireachta Naofa Rómhánaí í féin. Bhí Ríocht na Gearmáine ann roimh Impireacht na Gearmáine.
An Ríocht Oir-Fhrancach, An Impireacht Naofa Rómhánach 843-1806.
Clúdaíonn an rannóg seo an Ríocht Oir-Fhrancach, an chuid thoir den Impireacht Fhrancach de dheasca chrích dheighilt na hImpireachta a chuireadh i bhfeidhm faoi théarmaí Chonradh Verdun sa bhliain 843. Níos déanaí, thugtaí Ríocht na Gearmáine, a bhí ina phríomhchuid (agus ansin ina chuid aonair) den Impireacht Naofa Rómhánach (an Náisiúin Gearmánach).
Bhí Ríocht na Gearmáine comhdhéanta ní hamháin as na críoch na Gearmáine sa la atá inniu ann, ach freisin as críocha na hOstaire, na hEilvéise, Phoblacht na Seice, na Slóivéine, agus na dTíortha faoi Thoinn, chomh maith le codanna den Fhrainc, den Iodáil agus den Pholainn
Ríthe.
Liostáiltear impirí i gcló trom agus bíonn ríthe comhraic, antai-ríthe, agus leasríthe sóisearacha i gcló "iodálach".
Armóin. Orgán beag lena gcastar nótaí ceoil is ea an armóin. Ciallaíonn an focal "armóin" gléasadh nó cóiriú taitneamhach ar nótaí ceoil freisin ach sa chás seo, táimid ag caint faoin uirlis cheoil a fheictear sa ghrianghraf taobh leis an alt seo. Is uirlis ghaoithe atá san armóin ina n-úsáidtear giolcacha a bhogann go saor leis an bhfuaim a dhéanamh. Tá méarchlár agus gaireas séidte inti. D'fhéadfaí "armóineadóir" a thabhairt ar an duine a sheinneann an armóin, is dócha.
Tá bunús na harmóine le fáil san uirlis le giolcacha saora a chruthaigh Grenié (fear ón bhFrainc) ag tús an 19ú haois. B'éard a bhí aige ná uirlis bunaithe ar phíopaí orgáin le giolcacha saora a bhí curtha ar ghaireas séidte a bhí á smachtú ag brú athraitheach gaoithe. Murab ionann agus na giolcacha a bhíonn ag bualadh in orgán píopa, is féidir leis na giolcacha saora airde fuaime athraitheach thonnchreatha a láimhseáil agus réimse leathan airde ceoil ó phianissimo go fortissimo a léiriú de bharr an bhealaigh ina gcritheann siad agus é seo ar fad gan athrú suntasach sa ghléasadh.
Ba é an Francach Alexandre-François Debain a chéadcheap an armóin i ndáiríre, í bunaithe ar uirlis Ghrenié agus fuair sé paitinn di i 1842. B'iad Jakob Alexandre (1804-1876) agus a mhac Edouard (1824-1888) i bpáirt le Victor Mustel a thug an uirlis chun foirfeachta.
Baile na Coille (Contae Chill Mhantáin). Baile in Éirinn is ea Baile na Coille i gContae Chill Mhantáin.